**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: SZO/586-4/2015.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2015. november 11-ei rendkívüli ülésére**

**Tárgy:** A Hévízi Televízió Nonprofit Kft. ügyvezető igazgatói státuszának betöltése

**Az előterjesztő:** Papp Gábor polgármester

**Készítette:**  Antal Anita sajtóreferens

dr. Lengyel Katalin Nóra jogász

**Megtárgyalta:** -

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

Hévíz Város Önkormányzat Képviselő-testülete 290/2015. (X. 29.) határozatában, mint a Hévízi Televízió Nonprofit Kft. alapítója, elfogadta Partics Andrea ügyvezető ügyvezetői tisztségről történő lemondását és közös megegyezéssel történő távozását 2015. november 15. napjával, és határozott arról is, hogy megszünteti az ez év végéig szóló munkaszerződést is ezzel a nappal.

Az új ügyvezető személyéről döntést hozni megalapozottan és körültekintően kíván az Önkormányzat, ehhez jelenleg elegendő idő nem áll rendelkezésre. Elsődleges szempont ugyanakkor, hogy a televízió munkája zökkenőmentesen folyatódjék. Meglátásom szerint, 2016. január 1-ig kellő idő áll rendelkezésre, hogy alapos döntést hozzunk hosszabb távra, így azonban - az átmeneti időszakra - 2015. november 16-ától 2015. december 31-éig Balaicz Zoltánt, a Hévízi Televízió jelenlegi stúdióvezetőjét javaslom megválasztani az ügyvezetői feladatok ellátására.

Balaicz Zoltán 1985-ben az egyik alapítója, majd első és sokáig egyetlen főállású munkatársa volt a Zalaegerszegi Városi Televíziónak. A Színház és Filmművészeti Főiskola mellett újságíró iskolát végzett Budapesten, városi televíziósként pedig a Magyar Televízió számos produkciójában szerzett gyakorlatot és dolgozott olyan ismert televíziós személyiségekkel, mint Déri János, Peták István vagy később Gundel Takács Gábor. 1995-től 2000-ig stúdióvezetőként dolgozott a ZTV-ben. 2011-ben megalapította a Zaláért Egyesület TV Stúdiót, mely a mai napig készíti a Zala Megyei Önkormányzat televíziós műsorát, a Zalai Krónikát. 2009-ben a Zala Megyei Önkormányzat neki ítélte Zala Megye Sajtódíját. Jelenleg nyugdíjas, részfoglalkozásban látja el a Hévízi Városi Televízió stúdióvezetői feladatait, illetőleg 2014. májusától feladatokat látott el a cég adminisztrációs ügyintézésében.

Az előterjesztés mellékletét képezi az egységes szerkezetű alapító okirat tervezete, mely az ügyvezető személyében történő változást tartalmazza.

**Tisztelt Képviselő-testület!**

Kérem, az előterjesztést megvitatni, és a határozati javaslatot elfogadni szíveskedjenek!

Hévíz, 2015. november 9.

**2.**

**Határozati javaslat**

1. Hévíz Város Önkormányzat Képviselő-testülete, mint a Hévízi Televízió Nonprofit Kft. alapítója egyetért azzal, hogy 2015. november 16-ától 2015. december 31-éig Balaicz Zoltánt (an: Vörös Gizella szül.: Nova, 1948. október 30.) 8900 Zalaegerszeg, Deák tér 4. II./5. sz. alatti lakost bízza meg a Hévízi Televízió Nonprofit Kft. ügyvezetői feladatainak ellátásával. Az ügyvezető e feladatait munkaviszony keretében látja el. Munkabérét havi bruttó 300.000.- Ft, azaz háromszázezer forint összegben határozza meg.
2. A Képviselő-testület felhatalmazza Papp Gábor polgármestert az ügyvezető munkaszerződésének aláírására.
3. A Képviselő-testület az előterjesztés mellékletét képező egységes szerkezetű alapító okiratot jóváhagyja.
4. A Képviselő-testülete felhatalmazza az ügyvezetőt, hogy a Zalaegerszegi Törvényszék Cégbíróságán az alapító okiraton történő átvezetés miatt a szükséges intézkedéseket tegye meg.
5. A Képviselő-testület felkéri az ügyvezetőt, hogy a cégnyilvánosságról, a bírósági cégeljárásról és a végelszámolásról szóló 2006. évi V. törvény 1. sz. mellékletének I/7.a) pontja szerint a tisztség elfogadásáról szóló, az összeférhetetlenségre is kiterjedő nyilatkozatát tegye meg és a Zalaegerszegi Törvényszék Cégbíróságának küldje meg.

Felelős: Papp Gábor polgármester

Balaicz Zoltán ügyvezető

Határidő: 2015. november 16.

**3.**

**Melléklet**

**ALAPÍTÓ OKIRAT**

**nonprofit korlátolt felelősségű társaság** (a továbbiakban: Társaság) létrehozásáról és működéséről, amelynek a …………../2015. számú alapítói határozatok alapján hatályosított, változásokkal egységes szerkezetbe fogalt szövegét az 1. pontban megjelölt alapító az alábbiak szerint állapítja meg.

**I.**

**Alapvető rendelkezések**

1. **A Társaság alapítója: Hévíz Város Önkormányzata**

(székhelye: 8380 Hévíz, Kossuth L. utca 1.,

önkormányzati törzsszáma: 734378,

adóazonosító száma: 15734374-2-20)

2. **A Társaság neve:**

2.1. A Társaság teljes neve: **Hévízi Televíziós Szolgáltató Nonprofit**

**Korlátolt Felelősségű Társaság**

2.2. A Társaság rövidített neve: **Hévízi TV Nonprofit Kft**.

3. **A Társaság székhelye,** *elektronikus kézbesítési címe***:**

3.1. A Társaság székhelye**: 8380 Hévíz, Széchenyi utca 29.**

*3.2.* A Társaság *elektronikus kézbesítési címe:* [*heviztv@t-online.hu*](mailto:heviztv@t-online.hu)

1. **A Társaság tevékenységi köre:**

4.1. A Társaság főtevékenysége

|  |  |  |  |
| --- | --- | --- | --- |
|  |  | **60.20** | **Televízióműsor összeállítása, szolgáltatása** |

* 1. A Társaság egyéb tevékenysége

|  |  |  |  |
| --- | --- | --- | --- |
|  |  | 18.20 | Egyéb sokszorosítás |
|  |  | 47.42 | Telekommunikációs termék kiskereskedelme |
|  |  | 58.11 | Könyvkiadás |
|  |  | 58.13 | Napilapkiadás |
|  |  | 58.19 | Egyéb kiadói tevékenység |
|  |  | 59.11 | Film-, video-, televízióműsor-gyártás |
|  |  | 59.13 | Film-, video- és televízióprogram terjesztése |
|  |  | 59.14 | Filmvetítés |
|  |  | 59.20 | Hangfelvétel készítése, kiadása |
|  |  | 60.10 | Rádióműsor-szolgáltatás |
|  |  | 73.11 | Reklámügynöki tevékenység |
|  |  | 74.20 | Fényképészet |
|  |  | 77.33 | Irodagép kölcsönzése (beleértve: számítógép) |
|  |  | 82.99 | M.n.s. egyéb kiegészítő üzleti szolgáltatás |
|  |  | 93.29 | M.n.s. egyéb szórakoztatás, szabadidős tevékenység |

5. **A Társaság törzstőkéje, az alapító törzsbetétjének nagysága, rendelkezésre bocsátásának módja és ideje:**

A Társaság törzstőkéje és az alapító törzsbetétje nagysága **500.000**,- Ft, azaz Ötszázezer forint.

A törzstőke teljes egésze a Társaság rendelkezésére áll.

**II.**

**Üzletrész**

6. A Társaság alapítója, mint tag jogait és a Társaság vagyonából őt megillető részesedést az üzletrész testesíti meg.

Az üzletrész mértéke az alapító törzsbetétjéhez igazodóan 100 %.

**III.**

**A Társaság szervezete, működése**

1. A Társaságnál taggyűlés nem működik, hatáskörét az alapító gyakorolja.

Az alapító döntését határozatba kell foglalni. A hozott határozatról az ügyvezető folyamatosan nyilvántartást köteles vezetni.

1. **Ügyvezető**

8.1. A Társaság ügyeinek intézésére, vezetésére, képviseletére ügyvezetőt jelöl ki. Az ügyvezető önállóan jogosult a képviseletre.

8.2. A Társaság ügyvezetője:

***Balaicz Zoltán*** *(a.n.: Vörös Gizella szül.: Nova, 1948. október 30.,*

*lakcíme: 8900 Zalaegerszeg, Deák tér 4. II./5.)*

Az ügyvezető megbízatása *2015. november 16-tól 2015. december 31-ig* szól.

Az ügyvezető a Társaság vezető tisztségviselője, e tisztségét munkajogviszony alapján végzi.

8.3. Az ügyvezető vezeti a határozatok könyvét, a tagjegyzéket, a Társaság üzleti könyveit. Az ügyvezető feladat- és hatáskörének részletes szabályait a munkaszerződés tartalmazza.

1. **Cégjegyzés**

9.1. A Társaság cégjegyzésére az ügyvezető önállóan jogosult.

9.2. A cégjegyzés akként történik, hogy az előírt, előbélyegzett, előnyomott cégszöveg alá az ügyvezető önállóan írja a nevét a hiteles cégaláírási nyilatkozatának megfelelő formában.

**10. Felügyelő Bizottság**

A Felügyelő Bizottság ellenőrzi a Társaság ügyvezetését.

10.1. A felügyelő bizottság legalább három tagból áll, tagjait az alapító választja határozott időre, amelynek tartama nem lehet több öt évnél.

10.2. A felügyelő bizottság testületként jár el.

A felügyelő bizottság tagjai sorából elnököt választ.

A felügyelő bizottság tagjai személyesen kötelesek eljárni, képviseletnek nincs helye.

A felügyelő bizottság egyes ellenőrzési feladatok elvégzésével bármely tagját megbízhatja.

10.3. A felügyelő bizottság üléseit az elnök hívja össze és vezeti. A felügyelő bizottság határozatképes, ha tagjainak kétharmada, de legalább három tag jelen van; határozatát egyszerű szótöbbséggel hozza. A felügyelő bizottság ügyrendjét maga állapítja meg, amelyet az alapító hagy jóvá.

10.4. A felügyelő bizottság tagjai:

**Kepli József János** (a.n.: Fehér Mária Valéria, lakcíme:

8380 Hévíz, Honvéd utca 18.)

**Őry Rozália** (a.n.: Remete Rozália, lakcíme:

8922 Petőhenye, Dózsa Gy. utca 38.)

**Antal Anita** (a.n.: Takács Anna, lakcíme:

8747 Garabonc, Fő utca 86.)

A felügyelő bizottsági tagok megbízatása 2012. augusztus 1-től 2017. augusztus 1-ig szól.

10.5. A felügyelő bizottság hatásköre:

a./ A felügyelő bizottság a vezető tisztségviselőktől, illetve a Társaság vezető állású munkavállalóitól felvilágosítást kérhet, a Társaság könyveit és iratait megvizsgálhatja.

b./ A felügyelő bizottság köteles megvizsgálni az alapító elé kerülő valamennyi lényeges üzletpolitikai jelentést, valamint minden olyan előterjesztést, amely az alapító kizárólagos hatáskörébe tartozó ügyre vonatkozik.

c./ A számviteli előírások szerinti beszámolóról és az adózott eredmény felhasználásáról az alapító csak a felügyelő bizottság írásbeli jelentésének birtokában határozhat.

d./ A felügyelő bizottság köteles az alapítót értesíteni, ha megítélése szerint az ügyvezetés tevékenysége jogszabályba vagy az alapító okiratba, illetve az alapító határozataiba ütközik, vagy egyébként sérti a Társaság vagy az alapító érdekeit.

**IV.**

**A Társaság gazdálkodása**

1. A Társaság határozatlan időre alakult, működését 2001. december 31-én kezdte meg.
2. A Társaság 2008. január 1-jétől alapvetően nem jövedelemszerzésre irányuló gazdasági tevékenységet folytat.

Üzletszerű gazdasági tevékenységet csak kiegészítő jelleggel folytat, a tevékenységéből származó nyereség nem osztható fel (az alapítónak nem fizethető ki), az a gazdasági társaság vagyonát gyarapítja.

# A Társaság más társasági formába csak nonprofit jellegének megtartásával alakulhat át, nonprofit gazdasági társasággal egyesülhet, illetve nonprofit gazdasági társaságokká válhat szét.

**V.**

**Záró rendelkezés**

1. Az alapító okiratban nem szabályozott kérdésekben a Polgári Törvénykönyv rendelkezései az irányadók.

*(Az alapító okirat hatályosítása a cégjegyzékben vezetett adatok közül csak a társaság ügyvezetőjének személyét és mandátumának időtartamát érinti. A módosított szövegrész dőlt betűvel, aláhúzottan szedett.)*

A változásokkal egységes szerkezetbe foglalását szerkesztette és ellenjegyezte:

Hévíz, 2015. november ...

**4.**

**Felülvizsgálatok – egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Dr. Lengyel Katalin Nóra | jogász |  |  |
| Antal Anita | sajtóreferens |  |  |
| Dr. Márkus Mirtill | aljegyző |  |  |
| Szintén László | pénzügyi ellenőrzés |  |  |
|  | egyeztetési kötelezettség |  |  |
| dr. Tüske Róbert | törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |